**Poročilo o izmenjavi v Nijmegnu v 2017/18**

**Kako ste bili zadovoljni z izmenjavo in zakaj?**

Zelo zadovoljen, saj ti izmenjava odpre številne nove možnosti v življenju, ob njej se veliko naučiš o sebi, dobiš novo znanje na fakulteti, poleg tega pa pridobiš še ogromno poznanstev po vsem svetu, zagotovo vredna izkušnja.

**Ste imeli redna predavanja v angleščini ali samo občasne konzultacije?**

Predavanja in lahko bi jih poimenoval vaje so potekale v angleščini.

**Kako bi ocenili kakovost študija?**

Kakovost bi ocenil z oceno 4 od 5, na nekaterih področjih bi se lahko izboljšala, k temu je tudi vplivala bolezen vodilnega profesorja na tem programu.

**Kakšni so bili profesorji?**

Profesorji so bili zelo prijazni in dostopni, imajo s tabo kar prijateljski odnos, česar morda nismo ravno vajeni z domače fakultete.

**Bi kateri predmet/profesorja posebej pohvalili/skritizirali?**

Pohvalil bi predvsem predmet drama, ki mi je bil res sanjski in tudi profesor zares vrhunski, enostavno nemogoče to opisati. Zares vse pohvale za njegovo pripravljenost, bil nam je tudi mentor za projekt, ki smo ga izvedli, in se res zelo vključil v pomoč pri projektu.

**Kakšni so življenjski stroški v primerjavi s temi v Sloveniji?**

Stroški so višji, a je na primer cena v trgovinah (imajo LIDL) zelo primerljiva s cenami v Sloveniji, so pa cene ostalih storitev dražje.

**Koliko je treba imeti za namestitev?**

Sam sem za študentski dom, ki je sicer res kar dosti oddaljen od faksa in centra mesta, plačeval 385 eur mesečno.

**Ste bivali v študentskem naselju ali zasebnem stanovanju?**

Študentskem naselju.

**Je ustanova velika?**

Ustanova je ogromna, saj je na enem mestu zares veliko različnih smeri študija.

**Sprejme veliko tujih študentov?**

Da.

**Kakšne so možnosti za druženje z domačimi in tujimi študenti?**

Možnosti za druženje imaš več kot dovolj, je pa seveda tudi odvisno od osebnosti posameznika. Sam sem navezal zares ogromno stikov tako z domačimi kot tujimi študenti.

**Kakšno je mesto?**

Mesto je podobno po velikosti Ljubljani, je lepo, a manjše nizozemsko mesto, je pa zaradi svoje lege mogoč obisk velike večine nizozemskim in ostalih mest.

**Kako je bilo poskrbljeno za obšolske dejavnosti?**

Odvisno od tebe, odvisno od dogovora, možnost športnega udejstvovanja na sosednji univerzi, tudi možnost potovanj.

**Kaj priporočate študentom, ki nameravajo iti na študij tja?**

Naj le gredo tja.

**Ali dovolite objavo elektronskega naslova (za druge študente, ki bi jih zanimalo več praktičnih podrobnosti)**

Da: zibert.jan@gmail.com